הזאבות

הזאבות
הזאבות בפסטיבל אינדינגב 2022
הזאבות היא להקת רוק ישראלית. הלהקה פועלת כקולקטיב נשי עצמאי המורכב מיפעת בלסיאנו (שירה וגיטרה), טליה ישי (בס), אור זיגלבאום (גיטרות), חן יאיר (תופים), נופר תום (סינתיסייזר). הלהקה משלבת נגניות נוספות בהופעות ובהקלטות.

את הטקסטים של הלהקה כותבת סולנית ההרכב יפעת בלסיאנו. התכנים עוסקים בזווית הנשית של מערכות יחסים, מיניות ויחסי כוחות.

== שנים ראשונות ==
הרביעייה המקורית של הלהקה הכירה בשנות האלפיים בבית ספר תיכון בחולון והחלו לנגן ביחד.

את החזרות הראשונות שלהן הן קיימו בקונסרבטוריון השכונתי בחולון לאחר שעות הפעילות שלו, שם גם התרחשו הופעותיה הראשונות של הלהקה.
הזאבות בפסטיבל אינדינגב 2022

== 2012-הווה ==
בשנת 2012, הוציאה הלהקה את המיני-אלבום הראשון שלה בהפקתו המוזיקלית של יהוא ירון.

ב-2015, נכנסה הלהקה חזרה לאולפן יחד עם המפיק נדב פרסר והקליטה את המיני-אלבום השני<ref name=":0"></ref> שיצא בחודש מאי של אותה שנה.

באוקטובר 2016 יצאו למסע הופעות ראשון באירופה, בין היתר לקחו חלק בפסטיבל Waves בווינה.

הזאבות, 2020
באוגוסט 2017, הודיעה נגנית הבס מורן לחמי שהיא עוזבת לניו יורק, והלהקה קיבלה לשורותיה את טליה ישי כנגנית גיטרת הבס החדשה שלהן.

במאי 2018 הצטרפה ללהקה המתופפת רוני שפר, ויחד יצאה הלהקה לטור שני באירופה שכלל הופעות בגרמניה, הולנד צרפת ובלגיה.

ב-2021 עברו חברות הלהקה להתגורר יחד בשכונת שפירא שבדרום ת"א, ובין היתר עבדו על אלבום בכורה מלא.

במהלך אותה שנה גייסה הלהקה 62,000 ש"ח בקמפיין הדסטארט על מנת לממן את הוצאות האלבום.<ref></ref> במהלך הקמפיין הוציאה הלהקה את שיר הכסף<ref></ref> ואת המערכון "סליחה על השאלה - הבת שלי זאבה"<ref></ref> בהשתתפות הוריי חברות הלהקה.

האלבום "הארץ השטוחה" יצא בארבעה בפברואר 2020 בהפקתו המוזיקלית של אביחי טוכמן.<ref name=":0" /> את האלבום השיקו הזאבות במועדון "הבארבי" בתל אביב, ואירחו את סולן להקת טיפקס, הזמר קובי אוז.

במהלך תקופת הקורונה קיימו הזאבות ליין הופעות מחתרתי בשם "זאבות וידידות".<ref></ref> הליין התקיים בסטודיו בו פעלו בשכונת שפירא בדרום ת"א, ובו התארחו מוזיקאים נוספים (בין היתר טדי נגוסה, ג'ני פנקין). בנוסף הוציאו הזאבות את הסשן "The Love Boat"<ref></ref> שצולם על גבי יאכטה שיצאה מנמל חיפה, וכלל גרסאות לייב למספר שירים מתוך האלבום.

באוגוסט 2022 הוציאה הלהקה את השיר "המורה ליוגה",<ref></ref> סינגל ראשון מתוך האלבום החדש. את הסינגל השיקו הזאבות במועדון הבארבי, ואירחו בה את הראפר טדי נגוסה. הלהקה שחררה גרסת לייב לשיר "זה בדם שלי" מתוך ההופעה.<ref></ref>

באוקטובר 2022 הופיעו הזאבות בפעם השנייה בפסטיבל אינדינגב שבמצפה גבולות. בהופעה אירחו את הנגניות נופר תום (גיטרות) ודורין גל (סקסופון).

חודש לאחר מכן השתתפה הלהקה בפסטיבל "חשיפה בינלאומית למוזיקה" בהפקת "הצוללת הצהובה" בירושלים.

בדצמבר 2022 השיקו הזאבות פודקאסט עצמאי בשם "לשון הרע לה"<ref></ref> הכולל שיחות של חברות ההרכב על נושאים שונים. במהלך שנת 2023 קיבל הפודקאסט בית חדש בתחנת הרדיו "הקצה", והחל להיות משודר דרך התחנה.

ביוני 2023 הוציאה הלהקה את "[https://youtu.be/29c0wC2mnqw המחלקה לחזות העיר]", סינגל נוסף מתוך האלבום החדש. כחודש לאחר מכן יצאה לסיבוב הופעות בגרמניה וצ'כיה, בין היתר הופיעה בפסטיבל "וולדסטוק" (Waldstock) בעיר פגניץ (Pegnitz) ובפסטיבל "צבעי אוסטרובה" (Colours of Ostrava) באוסטרבה. הלהקה הוציאה באותה השנה את השיר "תכניות מילוט", אשר יצא בליווי קליפ המתעד את סיבוב ההופעות האחרון שלה. 

במהלך השנים 2023 ו-2024 יצאה הלהקה לחמש סיבובי הופעות ברחבי אירופה, בין היתר הונגריה, גרמניה, צ'כיה, קרואטיה, בלגיה, צרפת ואיטליה, כמו כן הופיעה בפסטיבלים כמו Fusion Festival ו-Brückenfestival בגרמניה.

ביולי 2024 הוציאה הלהקה סינגל נוסף מתוך האלבום החדש, "זנב לאריות", אשר לווה בקליפ אנימציה שנוצר על ידי יוצרי הקומיקס "גלנדון ואיזבלה".

== השפעות מוזיקליות ==
מושפעת בעיקר מהסאונד של שנות ה-90 ומנגנת חומרים מקוריים בעברית.

הלהקה מונה בין המשפיעים על המוזיקה שלהן את להקת פלסיבו, הפיקסיז, רדיוהד, דייוויד בואי, הביטלס, הקוקס, סוניק יות', הקילרז, ובלר.

==דיסקוגרפיה==
===אדמות יבשות - EP ראשון===

===הזאבות - EP שני===

===הארץ השטוחה - אלבום===

== קישורים חיצוניים ==

* 

* 
* 
* 
* [https://timeout.co.il/הזאבות/ הזאבות הן הגירל גאנג שכולנו רוצות. רק אל תשוו אותן למכשפות], ניצן פינקו, TimeOut, 19 בדצמבר 2019
* 
* [https://gal-gefen.co.il/home-page-headlines/%D7%B4%D7%90%D7%A0%D7%97%D7%A0%D7%95-%D7%90%D7%95%D7%94%D7%91%D7%AA-%D7%9C%D7%A9%D7%91%D7%95%D7%A8-%D7%92%D7%91%D7%95%D7%9C%D7%95%D7%AA-%D7%A2%D7%9C-%D7%94%D7%91%D7%9E%D7%94-%D7%95%D7%91%D7%9E%D7%A6/ ״אנחנו אוהבת לשבור גבולות על הבמה ובמציאות, לחקור סאונד ולהיות בלתי צפויות״], דודי טל, עיתון "גל גפן", 28 בספטמבר 2023

== הערות שוליים ==

קטגוריה:להקות רוק ישראליות
קטגוריה:להקות בנות ישראליות
קטגוריה:להקות שהוקמו בשנת 2012
קטגוריה:הרכבים מוזיקליים מתל אביב